**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SOCIALINIO BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti savivaldybės socialinių būstų nuomininkų prašymus pakeisti būsto nuomos sąlygas, nes pagal 2017 metų Metinių gyventojo (šeimos) turto (įskaitant gautas pajamas) deklaracijų duomenis jų šeimų deklaruotos pajamos daugiau kaip 25 proc. viršija Paramos būstui įsigyti ar išsinuomoti įstatymo (toliau - Įstatymas) 11 straipsnio 2 dalyje nustatytus pajamų dydžius teisei į socialinio būsto nuomą pagrįsti. Dėl šios priežasties teisę į būsto nuomą socialinio būsto nuomos sąlygomis šie nuomininkai yra praradę.

**2. Projekto rengimo priežastys ir kuo remiantis parengtas sprendimo projektas.**

2.1. Socialinis būstas, *(duomenys neskelbtini)*, Klaipėdoje, D. R. (1 asmuo), sulaukusiam eilės paramai būstui išsinuomoti Bendrajame sąraše, buvo išnuomotas Klaipėdos miesto savivaldybės administracijos direktoriaus 2016-04-25 įsakymu Nr. AD1-1227. Vykdydamas Įstatyme nustatytą prievolę, nuomininkas pateikė Savivaldybės administracijai 2017 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste vieno gyvenančio nuomininko 2017 metų pajamos buvo 7532 Eur. Šios pajamos, kurias sudaro nuomininkui 2017 metais išmokėtas darbo užmokestis ir kitos su darbo santykiais nesusijusios ir ne individualios veiklos pajamos 62,5 proc. viršijo Įstatymo 11 straipsnio 2 dalies 2 punkte nurodytą didžiausią pajamų dydį, nustatytą asmeniui be šeimos, gyvenančiam Klaipėdos mieste, - 4636 Eur.

2.2. Socialinis būstas *(duomenys neskelbtini)*, Klaipėdoje, O. G. tuo metu 2-jų asmenų šeimai, sulaukusiai eilės paramai būstui išsinuomoti Jaunų šeimų sąraše, buvo išnuomotas Klaipėdos miesto savivaldybės administracijos direktoriaus 2011-10-19 įsakymu Nr. AD1-2107. Vykdydama Įstatyme nustatytą prievolę, nuomininkė pateikė Savivaldybės administracijai 2017 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste šiuo metu vienos gyvenančios nuomininkės 2017 metų tik su darbo santykiais susijusios pajamos buvo 8649 Eur. Šios pajamos 86 proc. viršijo Įstatymo 11 straipsnio 2 dalies 3 punkte nurodytą didžiausią pajamų dydį, nustatytą asmeniui be šeimos, gyvenančiam Klaipėdos mieste - 4636 Eur.

2.3. Socialinis būstas *(duomenys neskelbtini)*, Klaipėdoje, M. S. 2-jų asmenų šeimai, sulaukusiai eilės paramai būstui išsinuomoti Jaunų šeimų sąraše, buvo išnuomotas Klaipėdos miesto savivaldybės administracijos direktoriaus 2014-08-29 įsakymu Nr. AD1-2586. Vykdydama Įstatyme nustatytą prievolę, nuomininkė pateikė Savivaldybės administracijai 2017 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančios nuomininkės 2017 metų pajamas ženkliai padidino savivaldybės skirta stipendija. Todėl kartu su darbo santykiais susijusiomis ir kitomis pajamomis jų bendra suma sudarė 15043 Eur. Šios pajamos 62,2 proc. viršijo Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 2-3 asmenų šeimoms, gyvenančioms Klaipėdos mieste-9272 Eur.

 2.4. Socialinis būstas *(duomenys neskelbtini)*, Klaipėdoje, J. O. tuo metu vienišam asmeniui, sulaukusiam eilės paramai būstui išsinuomoti Buvusių likusių be tėvų globos (rūpybos) asmenų sąraše, buvo išnuomotas Klaipėdos miesto savivaldybės administracijos direktoriaus 2014-11-06 įsakymu Nr. AD1-3355. Vykdydamas Įstatyme nustatytą prievolę, nuomininkas pateikė Savivaldybės administracijai 2017 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste gyvenančio nuomininko šiuo metu trijų asmenų šeimos 2017 metų pajamas sudarė jo ir sutuoktinės su darbo santykiais susijusios pajamos, dienpinigiai ir kitos su darbo santykiais nesusijusios ir ne individualios veiklos pajamos. Bendra pajamų suma - 12694 Eur 36,91 proc. viršijo Įstatymo 11 straipsnio 2 dalies 3 punkte nurodytą didžiausią pajamų dydį, nustatytą 2-3 asmenų šeimoms, gyvenančioms Klaipėdos mieste-9272 Eur.

2.5. Socialinis būstas *(duomenys neskelbtini)*, Klaipėdoje, R. A. tuo metu trijų asmenų šeimai, sulaukusiai eilės paramai būstui išsinuomoti Jaunų šeimų sąraše, buvo išnuomotas Klaipėdos miesto savivaldybės administracijos direktoriaus 2004-03-18 įsakymu Nr. 295. Vykdydama Įstatyme nustatytą prievolę, nuomininkė Savivaldybės administracijai pateikė 2017 metų Metinę gyventojo (šeimos) turto (įskaitant gautas pajamas) deklaraciją. Nagrinėjant jos duomenis buvo nustatyta, kad socialiniame būste šiuo metu vienos gyvenančios nuomininkės 2017 metų pajamos buvo 6950 Eur. Šios pajamos, kurias sudaro jo su darbo santykiais susijusios pajamos ir netekto darbingumo pensija 49,9 proc. viršijo Įstatymo 11 straipsnio 2 dalies 3 punkte nurodytą didžiausią pajamų dydį, nustatytą asmeniui be šeimos, gyvenančiam Klaipėdos mieste - 4636 Eur.

Siūloma tenkinti nuomininkų prašymus, nes iš butų išsikelti jie nepageidauja. Valstybės įmonės Registrų centro Nekilnojamojo turto registro centrinio duomenų banko duomenimis kito jiems nuosavybės teise priklausančio būsto jie neturi. Su nuomos pakeitimo sąlygų pasekmėmis ir galimybėmis yra supažindinti.

**3. Kokių rezultatų laukiama.**

Savivaldybės tarybai priėmus sprendimą, bus patenkinti nuomininkų prašymai ir užtikrintos jų teisės į tolesnę būsto nuomą rinkos sąlygomis.

 **4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.**

Nėra.

 PRIDEDAMA. Duomenys apie socialinio būsto nuomininkus, jų deklaruotas 2017 metų pajamas ir nuomos mokestį, 1 lapas.

Socialinio būsto skyriaus vedėja Danguolė Netikšienė